Forsetakjör á Íslandi 2020

Forsetakjör á Íslandi 2020 fór fram 27. júní 2020. Guðni Th. Jóhannesson, sitjandi forseti Íslands, tilkynnti í nýársávarpi sínu 1. janúar 2020 að hann myndi sækjast eftir endurkjöri.Ruv.is - Guðni gefur kost á sér til endurkjörs 

Tveir frambjóðendur, Guðni Th. Jóhannesson forseti Íslands og Guðmundur Franklín Jónsson hótelstjóri og fyrrverandi verðbréfasali skiluðu meðmælalistum í öllum kjördæmum.Tveir frambjóðendur hafa skilað meðmælum í öllum kjördæmum Vísir, skoðað 23. maí 2020.

Guðni var sigurvegari í forsetakjörinu og hlaut hann 89,4% greiddra atvæða. Kjörsókn var tæp 66,9%. 

 Framkvæmd forsetakjörsins 
Sú nýbreytni var tekin upp við framkvæmd forsetakjörs að söfnun undirskrifta frá meðmælendum mátti fara fram með rafrænum hætti vegna heimsfaraldurs COVID-19. 

Þann 26. júní, degi fyrir kosningu, var tilkynnt að kjósendur í sóttkví vegna COVID19 gætu ekki kosið. Þeirri ákvörðun var mótmælt víða og úr varð að fólk í sóttkví gat kosið í gegnum bílrúðu á bílaplani hjá embætti Sýslumannsins á höfuðborgarsvæðinu.. 

Á kjördag komu fram ábendingar um að betur hefði mátt standa að framsetningu kjörseðils og töldu sumir að kassar til að setja kross, framan við nöfn frambjóðenda hefðu auðveldað nýjum kjósendum að setja merki á réttan stað. Óvíst er hversu mikil áhrif þessi framsetning hafði á fjölda ógildra atkvæða.  

Frambjóðendur
Guðni Th. Jóhannesson, sitjandi forseti Íslands og sagnfræðingur.
Guðmundur Franklín Jónsson, athafnamaður, ákvað að bjóða sig fram í lok apríl.Guðmundur Franklín Jónsson býður sig fram til forsetaVísir, skoðað 23. apríl, 2020

 Skiluðu ekki meðmælalistum 
Axel Pétur Axelsson, hlaðvarpsstjórnandi ákvað að bjóða sig fram í byrjun apríl.Axel Pétur í forsetaframboð... Fréttablaðið, skoðað 23. apríl 2020. Skilaði ekki meðmælalista.
 Arngrímur Friðrik Pálsson, maí: Búfræðingur Karlarnir fimm sem vilja taka slaginn við GuðnaVísir, skoðað 15. maí 2020  Skilaði ekki meðmælalista.
Kristján Örn Elíasson, maí: Markaðsfræðingur og alþjóðlegur skákdómari. Hætti við.
Magnús Ingberg Jónsson, maí: Verktaki og fiskeldisfræðingur. Hætti við.

 Skoðanakannanir 
+Dags.KönnunGThJGFJAthugasemdir03-06-2020Þjóðarpúls Gallup90% styðja Guðna Th. Jóhannesson - RÚV, 3. júní 202090,4%9,6%Úrtak: 1108 Svarhlutfall: 55%11-06-2020Maskína/Stöð 2Guð­mundur Frank­lín sækir fylgi til Mið­flokksins, eldra fólks og karla - Vísir.is, 12. júní 202092,4%7,6%20-06-2020Zenter/FréttablaðiðMikill meirihluti ætlar á kjörstað  - Fréttablaðið, 20. júní 202092,1%7,9%Úrtak: 2500 Svarhlutfall: 50,5%24-06-2020Þjóðarpúls GallupRúmlega 93% segjast ætla að kjósa Guðna - Gallup, 24. júní 202093,5%6,5%Úrtak: 1589 Svarhlutfall: 51,7%
Í undanfara kosninganna stóðu ýmsir fjölmiðlar fyrir netkönnunum með sjálfvöldu úrtaki en þær eru ekki áreiðanlegar þar sem ekki er unnt að yfirfæra niðurstöður á alla kjósendur. Stuðningur við Guðmund Franklín var gjarnan mun meiri í netkönnunum með sjálfvöldu úrtaki en þeim skoðanakönnunum sem unnar voru með viðurkenndum vísindalegum aðferðum. Sem dæmi tilgreindu yfir 75% þátttakenda í slíkri könnun á Útvarpi Sögu að þeir hygðust kjósa Guðmund Franklín Jónsson.

 Niðurstöður 

Tilvísanir

Flokkur:2020
Flokkur:Forsetakjör á Íslandi